13.4.7 ELÄMÄNKATSOMUSTIETO 1.-2.lk

”Elämänkatsomustiedon opetuksen ydintehtävänä on edistää oppilaiden kykyä etsiä hyvää elämää. Elämänkatsomustiedossa ihmiset ymmärretään kulttuuriaan uusintavina ja luovina toimijoina, jotka kokevat ja tuottavat merkityksiä keskinäisessä toiminnassaan ja kanssakäymisissä ympäröivän maailman kanssa. Katsomuksia, inhimillisiä käytäntöjä ja niitä koskevia merkityksiä pidetään yksilöiden, yhteisöjen ja kulttuuriperinnön vuorovaikutuksen tuloksina. Elämänkatsomustiedossa painotetaan ihmisten kykyä vaikuttaa aktiivisesti omaan ajatteluunsa ja toimintaansa. Tämä koskee myös oppilaiden opiskelua ja oppimista. Siksi on tärkeätä sovittaa opetukseen ja opiskeluun oppilaan oma ajattelu- ja kokemusmaailma.

Elämänkatsomustiedon opetuksen tehtävänä on kehittää oppilaiden valmiuksia kasvaa itsenäiseksi, suvaitsevaiseksi, vastuulliseksi ja arvostelukykyiseksi yhteisönsä jäseneksi. Tavoitteena on täysivaltainen demokraattinen kansalaisuus globalisoituvassa ja nopeasti muuttuvassa maailmassa. Tämä edellyttää elämänkatsomustiedon opetukselta monipuolisen katsomuksellisen ja kulttuurisen yleissivistyksen kartuttamisen lisäksi eettisen ja kriittisen ajattelu- ja toimintakyvyn sekä oppimisen taitojen kehittämistä. Elämänkatsomustiedossa kriittinen ajattelu ymmärretään perusteita etsivänä, asiayhteydet hahmottavana ja tilannetajuisena sekä itseään korjaavana. Siihen liittyy avoin ja pohdiskeleva asenne.

Elämänkatsomustieto tukee laaja-alaisen osaamisen kehittymistä, erityisesti ajattelun ja oppimaan oppimisen taitoja, kulttuurisen osaamisen, vuorovaikutuksen ja ilmaisun taitoja, itsestä huolehtimista ja arjentaitoja sekä osallistumista, vaikuttamista ja vastuullisuutta.

Vuosiluokilla 1-2 elämänkatsomustiedon opetuksen painopiste on oppilaiden yhteistyö- ja vuorovaikutustaitojen, ilmaisun sekä ajattelun ja oppimisen taitojen kehittämisessä. Oppilaan omaa ajattelua ja kokemuksia kuuntelemalla ja arvostamalla vaikutetaan terveen itsetunnon ja myönteisen minäkuvan rakentumiseen.

**Elämänkatsomustiedon tavoitteisiin liittyvät keskeiset sisältöalueet vuosiluokilla 1–2**

Sisällöt valitaan siten, että ne tukevat tavoitteiden saavuttamista ja hyödyntävät paikallisia mahdollisuuksia. Sisältöalueista muodostetaan kokonaisuuksia eri vuosiluokille. Oppilaiden kokemusmaailma, ideat ja ajatukset huomioidaan sisältöjen valinnassa ja niiden tarkemmassa käsittelyssä.

**S1 Kasvaminen hyvään elämään:** Harjoitetaan keskustelutaitoja opettelemalla kuuntelemaan toisia kunnioittavasti ja harjoittelemalla selkeää itseilmaisua. Pohditaan yhdessä hyvän, oikean ja väärän merkityksiä ja niiden erottamista sekä ihmisen hyvyyttä. Tutkitaan ystävyyden sisältöä ja merkitystä lasten elämässä.

**S2 Erilaisia elämäntapoja:** Pohditaan kysymystä ”Kuka minä olen?” sekä erilaisia tapoja elää ja ajatella. Tutkitaan erilaisia elämäntapoja liittyen erityisesti oppilaan omaan koti- ja kulttuuritaustaan.

**S3 Yhteiselämän perusteita:** Perehdytään ihmisten yhteiselämän perusteisiin tutkimalla esimerkiksi säännön, luottamuksen, rehellisyyden ja reiluuden merkityksiä erilaisissa oppilaan elämään liittyvissä arkipäivän tilanteissa ja ympäristöissä. Tutustutaan alustavasti lapsen oikeuksiin ja lapsen asemaan erilaisissa yhteisöissä.

**S4 Luonto ja kestävä tulevaisuus:** Tutkitaan erilaisia elämänmuotoja maapallolla pohtien samalla elämän rajallisuutta. Perehdytään kertomuksiin maailman synnystä. Tutkitaan oppilaan omaa lähiympäristöä ja tarkastellaan omien valintojen ja toiminnan vaikutusta siihen. Etsitään luontoon liittyviä merkityksellisiä kokemuksia. (OPS 2014, 139–140.)

ELÄMÄNKATSOMUSTIETO 1.-2.lk

**Elämänkatsomustiedon tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **T1** ohjata oppilasta kuuntelemaan toisten oppilaiden mielipiteitä ja ajattelua  | S1* Harjoitetaan kuuntelemisen taitoa.

S2* Harjoitellaan erilaisten näkemysten ymmärtämistä.

S3* Perehdytään arjen kautta erilaisiin mielipiteisiin.

S4* Huomioidaan luokan erilaiset mielipiteet.
 | * Kuka minä olen?
* Toisten huomioonottaminen
* Ystävyyden pelisäännöt
* Käytetään apuna esimerkiksi pelejä ja ryhmätyöskentelyä
* Keskustelut luokassa
 | Ajattelu ja oppimaan oppiminen (L1)* Oivaltaminen
* Yhdessä pohtiminen
* Havainnointi

Kulttuurinen osaaminen, vuorovaikutus ja ilmaisu (L2)* Vahvistetaan toisen mielipiteen arvostamista ja ymmärtämistä

Monilukutaito (L4)* Vahvistetaan tilannetajua
* Toisten huomioiminen ja eleiden ymmärtäminen
 |
| **T2** rohkaista oppilasta ilmaisemaan omaa ajatteluaan ja tunteitaan eri tavoin | S2* Perehdytään omaan tapaan ajatella ja tuntea asioita.
 | * Tunteet (esim. ilo, suru, häpeä, viha)
* Oma perhe, kodin säännöt ja perinteet
* Suomalainen kulttuuri
 | Ajattelu ja oppimaan oppiminen (L1)* Havainnointi, keskustelut, pohtiminen ja oivaltaminen

Kulttuurinen osaaminen, vuorovaikutus ja ilmaisu (L2)* Omat juuret ja tausta
* Oman kulttuuriperinteen arvostaminen

Osallistuminen, vaikuttaminen ja kestävän tulevaisuuden rakentaminen (L7)* Vahvistetaan vuorovaikutustaitoja
* Tuetaan tunteiden ilmaisemista turvallisesti ja muut huomioon ottaen
 |
| **T3** ohjata oppilasta arvostamaan omaa ja muiden ajattelua | S1* Perehdytään yhteiselämän sääntöihin.
* Tutustutaan arjen tilanteiden kautta erilaisiin tapoihin ajatella.
 | * Kuka minä olen?-teema
* Perheen merkitys
* Ystävyys
* Luottamus, rehellisyys ja reiluus
* arjessa
 | Ajattelu ja oppimaan oppiminen (L1)* Havainnointi, oivaltaminen, keskustelu

Kulttuurinen osaaminen, vuorovaikutus ja ilmaisu (L2)* Muiden huomioonottaminen

Osallistuminen, vaikuttaminen ja kestävän tulevaisuuden rakentaminen (L7)* Tuetaan yhteistyötaitoja ja toisten huomioonottamista
 |
| **T4** edistää oppilaan taitoa tehdä kysymyksiä ja esittää perusteltuja väitteitä | S1* Harjoitetaan keskustelutaitoja.
* Harjoitetaan kuuntelemisen taitoa.

S2* Huomioidaan muiden tapa ajatella.

S3* Tutustutaan arjen tilanteiden kautta yhteiselämän perusteisiin.

S4* Tutkitaan lähiympäristöä ja omia valintoja.
 | * Vahvistetaan yhdessä tekemisellä keskustelu- ja kuuntelutaitoja
* Pelit, leikit ja ryhmätyöt
* Harjoitetaan osaamisen taitoja
* Harjoitetaan mielipiteen ilmaisemista
 | Ajattelu ja oppimaan oppiminen (L1)* Oman ajattelun ilmaiseminen ääneen
* Pohtiminen ja oivaltaminen
* Havainnointi
* Erilaisten näkökulmien huomioiminen

Kulttuurinen osaaminen, vuorovaikutus ja ilmaisu (L2)* Muiden huomioiminen
* Vahvistetaan omaa ilmaisua

Osallistuminen, vaikuttaminen ja kestävän tulevaisuuden rakentaminen (L7)* Ryhmätyötaitojen vahvistaminen
* Toisten kuunteleminen
* Vastavuoroisuus
 |
| **T5** ohjata oppilasta tunnistamaan kokemiensa arkipäiväisten tilanteiden syitä ja seurauksia sekä eettisiä ulottuvuuksia | S1* Pohditaan yhdessä oikeaa ja väärää, hyviä tekoja.

S2* Huomioidaan erilaisia tapoja elää.

S3* Mietitään rehellisyyden ja reiluuden merkitystä arjessa.

S4* Huomioidaan kestävä kehitys ja omien valintojen merkitys luontoon.
 | * Oikea ja väärä arkielämän eettisen pohdinnan kautta
* Sääntöjen merkitys
* Monikulttuurinen Suomi
* Kestävä kehitys ja kierrätys
* Hyödynnetään kertomuksia arjesta, satuja sekä mediaa
 | Ajattelu ja oppimaan oppiminen (L1)* Oivaltaminen, havainnointi, pohdinta
* Keskustelut ryhmässä

Itsestä huolehtiminen ja arjen taidot (L3)* Hyvä käytös
* Vahvistetaan yhdessä työskentelyn taitoja

Monilukutaito (L4)* Erilaisten tekstien käyttö
* Sosiaalisen median käyttö
 |
| **T6** rohkaista oppilasta pohtimaan oikean ja väärän eroa sekä hyvyyttä | S1* Pohditaan hyvää elämää.
* Perehdytään hyvien tekojen merkitykseen elämässä.

S2* Huomioidaan elämäntapojen erilaisuus.

S3* Opetellaan rakentamaan rehellisyyttä ja luottamusta.

S4* Pohditaan, mikä vaikutus väärillä valinnoilla on lähiyhteisöön.
 | * Sääntöjen maailmassa
* Vastuu omista teoista
* Huonot elintavat
* Onnellisuus ja ystävyys
* Rakkaus
* Perheen merkitys lapselle
* Rehellisuus ja luottamus arvoina
* Vastuu kestävästä tulevaisuudesta ja luonnonsuojelu
 | Ajattelu ja oppimaan oppiminen (L1)* Oivaltaminen, havainnointi
* Keskustelut ja pohdinnat yksin ja ryhmässä

Itsestä huolehtiminen ja arjen taidot (L3)* Hyvä käytös
* Vahvistetaan vastuunottokykyä omassa elämässä
* Ohjataan toimimaan oikein arjen tilanteissa

Osallistuminen, vaikuttaminen ja kestävän tulevaisuuden rakentaminen (L7)* Omien valintojen ja tekojen merkitys
* Oikeudenmukaisuus
* Oikean ja väärän toiminnan erottaminen
 |
| **T7** opastaa oppilasta tuntemaan lähiympäristön tapakulttuureja | S2* Tutustutaan erilaisiin elämäntapoihin.
 | * Suomalaiset vähemmistöryhmät
* Naapurimaiden tunteminen
* Hyödynnetään erilaisia perinteitä ja vertaillaan esim. juhlia
 | Kulttuurinen osaaminen, vuorovaikutus ja ilmaisu (L2)* Vahvistetaan toisen kulttuurin tuntemusta

Monilukutaito (L4)* Vertaillaan erilaisia tietolähteitä
* Hyödynnetään monipuolisesti mediaa
 |
| **T8** ohjata oppilasta ymmärtämään ihmisten yhteiselämän perusteita | S1* Vahvistetaan kanssakäymistä perheessä, koulussa ja ystävyyssuhteissa.

S2* Huomioidaan erilaiset tavat elää.

S3* Perehdytään ihmisten yhteiselämän perusteisiin ja sääntöihin.

S4* Tutkitaan erilaisia elämänmuotoja maapallolla.
 | * Perheen merkitys
* Ystävyyssuhteet ja niiden solmiminen sekä ylläpitäminen
* Monimuotoinen Suomi
* Sääntöjen noudattaminen ja yhteinen hyvinvointi
* Rauhankasvatus
* Tutustuminen johonkin vieraaseen kulttuuriin Aasiassa, Afrikassa, Etelä- ja Pohjois-Amerikassa
 | Kulttuurinen osaaminen, vuorovaikutus ja ilmaisu (L2)* Erilaisten tapojen ja kulttuuriperinnön arvostaminen
* Oman taustan arvostaminen

Itsestä huolehtiminen ja arjen taidot (L3)* Hyvä käytös
* Suvaitsevaisuus
* Toisten huomioiminen

Osallistuminen, vaikuttaminen ja kestävän tulevaisuuden rakentaminen (L7)* Lähiympäristöstä huolehtiminen
* Yhdessä tekeminen ja ryhmätyöt
 |
| **T9** ohjata oppilasta kunnioittamaan ja arvostamaan omaa ympäristöään ja luontoa | S4* Tutustutaan omaan lähiympäristöön ja luontoon.
 | * Saimaa ja sen eläimet, norppa
* Metsäretket
* Vastuullinen retkeily
* Maapallo. jolla elämme
* Luonnonsuojelu
* Kierrätys ja vastuullinen kuluttaminen
 | Itsestä huolehtiminen ja arjen taidot (L3)* Vahvistetaan arjen taitoja ja vuodenaikojen huomioimista
* Luonnossa liikkuminen

Tieto- ja viestintäteknologinen osaaminen (L5)* Tiedonhakutaitojen vahvistaminen

Osallistuminen, vaikuttaminen ja kestävän tulevaisuuden rakentaminen (L7)* Omien valintojen ja tekojen merkitys
* Vahvistetaan ratkaisukeskeisyyttä
 |

Elämänkatsomustietoa opetetaan usealle vuosiluokalle yhtäaikaisesti. Tavoitteet ja sisällöt valitaan lukuvuosittain. Opetusta eriytetään vuosiluokkakohtaisesti.

**Elämänkatsomustiedon oppimisympäristöihin ja työtapoihin liittyvät tavoitteet vuosiluokilla 1–2**

”Työtapojen valinnassa on oppiaineen tavoitteiden kannalta keskeistä luoda turvallinen ja avoin psyykkinen ja sosiaalinen oppimisympäristö, jossa oppilas kokee tulevansa kuulluksi ja arvostetuksi. Työskentelyssä tuetaan oppimisen itsesäätelytaitojen kehittymistä. Fyysistä oppimisympäristöä kehitetään erilaiset oppimisen ja työskentelemisen tavat huomioivaksi ja joustavasti muunneltavaksi. Yhteisiä, opettajan ohjaamia tutkimuskeskusteluja rikastetaan toiminnallisilla aktiviteeteilla, saduilla, kertomuksilla, leikeillä, musiikilla, kuvataiteella ja draamalla. Toiminnassa otetaan huomioon lasten elinympäristön digitalisoituminen.” (OPS 2014, 140.)

**Ohjaus, eriyttäminen ja tuki elämänkatsomustiedossa vuosiluokilla 1–2**

”Oppiaineen tavoitteiden kannalta keskeistä ohjauksen ja tuen järjestämisessä on vahvistaa oppilaan osallisuuden ja minäpystyvyyden kokemusta. Elämänkatsomustieto oppiaineena tukee oppilaan hyvinvointia, kehitystä ja oppimista tarjoamalla mahdollisuuksia ja käsitteellisiä välineitä tutkia, jäsentää ja rakentaa omaa katsomuksellista identiteettiä yhdessä muiden kanssa. Ohjausta ja tukea tarvitaan erityisesti vuorovaikutus- ja ajattelutaitojen kehittymiseen. Oppilaiden yksilöllisen tuen tarpeet otetaan huomioon työtapojen valinnassa.” (OPS 2014, 140.)

**Oppilaan oppimisen arviointi elämänkatsomustiedossa vuosiluokilla 1–2**

”Oppimisen arviointi on oppilaita ohjaavaa ja kannustavaa. Monipuolinen palaute rakentuu osaksi työskentelyä ja yhteisiä keskusteluja. Se tukee ja vahvistaa oppilaiden osallisuuden ja minäpystyvyyden kokemusta. Palaute ohjaa oppilaita yhteistyötaidoissa ja rohkaisee ilmaisemaan ajatuksiaan. Opetuksessa annetaan tilaa ja oppilaita kannustetaan ihmettelyyn, kysymiseen sekä omien mielipiteiden perusteluun ja toisten näkemysten kuunteluun. Monipuoliset työtavat luovat oppilaille mahdollisuuksia osoittaa ja itse huomata edistymistään ja osaamistaan.

Oppimisprosessin kannalta keskeisiä arvioinnin ja palautteen antamisen kohteita elämänkatsomustiedossa ovat

* edistyminen lähiympäristön katsomuksellisten ilmiöiden tunnistamisessa ja nimeämisessä
* edistyminen ryhmässä toimimisen taidoissa
* edistymien ajatusten ilmaisemisessa ja toisten kuuntelemisessa.” (OPS 2014, 140–141.)